
гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № ……………………………….
ДО
ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Приемане на Програма за енергийна ефективност на Община Златоград 2021 – 2027 г. (ПЕЕ)
УВАЖАЕМИ ГОСПОДИН ДЖАНГАЛОВ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В изпълнение на чл. 12, ал.2 от Закона за енергийна ефективност (ЗЕЕ), обн. ДВ бр. 35 от 2015 г. последни изм. и доп., бр. 21 от 12.03.2021 г., в сила от 12.03.2021 г,  Община Златоград изготви Програма за енергийна ефективност на Община Златоград 2021 – 2027г. (ПЕЕ).
На основание чл. 26, ал.2, ал.3 и ал.4 от Закона за нормативните актове и чл.77 от Административно процесуалния кодекс, проектът на нормативния акт, ведно с мотивите, е публикуван на интернет страницата на Община Златоград, панел „Обществени обсъждания“ (https://zlatograd.bg//aktualno/obiavi/-proekt-na-programa-za-energiyna-efektivnost-na-obshtina-zlatograd-2021--2027-g), на 30.11.2021 г. В едномесечен срок от публикуването заинтересованите лица имаха възможност да депозират писмени предложения, да изразят мнения и препоръки по проекта, на e-mail: ObA-zlatograd@zlatograd.bg или на адрес в гр. Златоград, ул. „Стефан Стамболов” № 1, партерен етаж, в Центъра за информационно и административно обслужване, в рамките на работното време от 8.30 до 17.30 часа.

На 12.01.2022г., в заседателната зала на Община Златоград, се проведе общественото обсъждане на проекта на нормативния акт. 
В законоустановения нормативен срок постъпи следното предложение: „Геотермалната енергия може да се използва не само за отопление на сгради, но и за производство на електрическа енергия, като след обследване от специалисти може да се предоставят и допълнителни технически параметри.“. Други предложения, мнения и препоръки по проекта на двете програми не са постъпили.
Програмата за Енергийна ефективност на Община Златоград е разработена в съответствие със Стратегията за устойчиво енергийно развитие на Република България до 2030 г. с хоризонт до 2050 г. , Интегрирания план в областта на енергетиката и климата на Република България 2021-2030 г. (ИНПЕК), Националния план за действие по енергийна ефективност, Националния план за сгради с близко до нулево потребление на енергия, Националната дългосрочна програма за насърчаване на инвестиции за изпълнение на мерки за подобряване на енергийните характеристики на сградите от обществения и частния национален жилищен и търговски сграден фонд. Настоящата програма е продължение на Плана за действие за устойчиво енергийно развитие на Община Златоград 2015 – 2020 година.

Програмата е разработена при отчитане на стратегическите цели и приоритети на Интегрираната териториална стратегия за развитие на Южен централен регион от ниво 2 за периода 2021–2027 година и перспективите му за устойчиво икономическо развитие.

ПЕЕ е със срочно действие, като времето за нейното изпълнение съвпада със следващия програмен период на ЕС – до края на 2027 година.

Основните цели на Програмата за енергийна ефективност включват идентифициране на възможните дейности и мерки, водещи до енергийни спестявания в сгради с вече изпълнени първични енергоспестяващи мерки  –  детски ясли, детски градини, училища и административни сгради.         

Непосредствени цели на Община Златоград в областта на енергийната ефективност включват:

· Намаляване на топлинните загуби в сгради, в които не са изпълнени мерки за топлоизолиране, чрез подобряване на енергийните им характеристики;

· Намаляване на разходите за горива и енергия;

· Ефективно използване на енергийните ресурси за отопление чрез оползотворяване на  геотермалните ресурси на Община Златоград;

· Замяна на горива с ниска крайна ефективност с такива с по – висока;

· Изграждане на системи за оползотворяване на възобновяеми енергийни източници (ВЕИ), в т.ч. въвеждане на енергоспестяващи технологии в обществени сгради;

· Популяризиране и насърчаване на добрите практики в сферата на договорирането за енергоспестяване в общинския сектор;

· Намаляване емисиите на парниковите газове;

· Модернизиране на осветлението в общинските обекти, без да се намалява нивото на осветеност и качеството на осветлението (чрез използване на автоматични системи за контрол, управление, ниво на осветеност);

· Превантивна поддръжка на енергоефективното улично осветление.

· При изпълнението на мерките за енергийна ефективност, включени в настоящата Програма ще се постигнат следните ефекти:

· Икономически – икономии в бюджета и възможност за пренасочването на тези средства за други дейности. 

· Екологичен – прилагането на енергоефективни мерки води пряко и косвено до положителни ефекти по отношение на околната среда, включително ограничаване на вредните емисии в атмосферата.

· Повишаване качеството на общинските услуги – с реализацията на мерките за енергийната ефективност ще се подобрят общинските услуги, предимно чрез подобряване комфорта, качеството на отоплението в обществени сгради и институции. 

· Обществена подкрепа и одобрение на политиката на Общината за енергийна ефективност. 

В дългосрочен план изпълнението на общинската Програма за енергийна ефективност ще доведе до: 

· опазване на околната среда; 

· забавяне на процеса на изчерпване на природните енергийни ресурси; 

· подобряване на условията и стандарта на живот на хората в Община Златоград; 

· диверсифициране на енергийните доставки и намаляване на зависимостта на крайните клиенти от цените на горива и енергии; 

· създаване на нови пазарни възможности за търговци (производители, фирми за услуги и т.н.) и разкриване на нови работни места

· създаване на конкуренция между основните енергийни доставчици и по-голяма сигурност на доставките и намаляване на цената на първичните енергоресурси;

· подпомагане постигането на устойчиво развитие и подобряване на показателите на околната среда, свързано с изпълнение на поетите задължения от Р. България във връзка с членството й в Европейския съюз.

Общинската програма за енергийна ефективност на Община Златоград 2021–2027 г. е основен документ за провеждане на балансирана и устойчива енергийна политика на местно ниво. Тя дава възможност да се оптимизират подходите и методите за вземане на съответните решенията от страна на Общинския съвет и да се подобри дейността на администрацията. 

Основният резултат от изпълнение на програмата е:

· Намаляване потреблението на енергия от конвенционални горива и електрическа енергия на територията на Община Златоград; 
· Намаляване на вредните емисии в атмосферния въздух; 
· Повишаване на благосъстоянието и намаляване на риска за здравето на населението. 

От гледна точка на последващото прилагане на програмата, тя не е „еднократен акт” със завършен краен продукт, водещ до решаване на проблемите на общината. Тя подлежи на допълнения и актуализация – т. нар. „подход на стратегическо планиране и програмиране”, при който планирането динамично и последователно се детайлизира на отделни етапи. При създаването на Програмата за енергийна ефективност на Община Златоград се прилага този подход, като се спазва изискването за непрекъснато отчитане на динамично променящите се във времето условия, фактори и предпоставки с оглед реализирането на дългосрочните и краткосрочните цели на местната политика за устойчиво енергийно развитие. Програмата има отворен характер и срока на действие може да се усъвършенства, допълва и променя в зависимост от законодателни промени, новопостъпили данни, инвестиционни намерения и възможности за финансиране на планираните мерки.
Във връзка с гореизложеното, предлагам следния проект за
Р Е Ш Е Н И Е:
Във връзка с постъпило предложение на Кмета на Община Златоград и на основание чл. 21, ал. 1, т. 12 от Закона за местното самоуправление и местната администрация и чл. 12, ал. 2 от Закона за енергийна ефективност, Общински съвет Златоград 
Р Е Ш И:
1. Приема Програмата за енергийна ефективност на Община Златоград за периода 2021-2027 г.
2. Възлага на Кмета на Община Златоград осъществяване на всички дейности, необходими за правилното и законосъобразно изпълнение на решението.

Приложения: 
1. Програмата за енергийна ефективност на Община Златоград за периода 2021-2027 г.

С уважение,

МИРОСЛАВ ЯНЧЕВ      

Кмет на Община Златоград  
За кмет:

Зам.-кмет Елмира Угорлиева-Пехливанова

Заповед за заместване № 41/15.02.2022 г.

Изготвил:
Ирина Иванова - Директор на дирекция ИР, ОП, СД и ВО

Съгласувал: 
Златка Цекова - Директор на дирекция АПО,ОС и З, той и юрисконсулт
          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

